Ndzi ni ku tshembha leswaku MaAfrika-Dzonga hinkwawo ya ta amukela rimba leri ra pholisi ya ririmi tani hi nchumu lowu nga wa vona. Ndzi tshembha leswaku hi ku tirhisana swin'we, hi fanele ku vonisisa leswaku pholisi leyi ya hi tirhela ni ku tinyungubyisa hi yona tani hiloko yi humesela ehandle vuhina tani hi MaAfrika-Dzonga. Leswi swi le rivaleni eka swilaveko swa s 33 . Mhaka yo va timfanelo to hambana ti hlamusela swilo swo hambana swa xidemokrasi, naswona ku ya hi Vumbiwa bya hina, tiko leri ntshunxekeke leri nga na xidemokrasi lexi simekiweke eka ntshunxeko na ndzingano swi vula leswaku a ku na mpimo wo hetiseka lowu nga vekiwaka ku tiyisisa ku twisiseka na ku laveka. Milawu yi nga tumbuluxiwa kambe ku tirhisiwa ka milawu yoleyo eka swiyimo swinwana swi nga endliwa hi ku ya hi xiyimo xa milandzu. Leswi swa kumeka eka xilaveko xo avanyisiwa ka swiphemu lexi lavaka leswaku ku ringananisiwa mintsakelo yo hambana. Eka endlelo ro ringananisa, swi ta laveka leswaku ku katsiwa ntumbuluko wa mfanelo leyi pimiweke na nkoka wa yona eka vaaki lava ntshunxekeke no va ni xidemokrasi lexi simekiweke eka ntshunxeko na ndzingano, xikongomelo lexi mfanelo yi pimiweke hi xona na nkoka wa xikongomelo lexi eka vaaki volava, mpimo wa ku pimiwa, ku koteka ka kona, naswona laha ku pimiwa ku lavekaka hambiloko makumu lama laviwaka ya nga fikeleriwi hi ndlela leyi twisisekaka hi ku tirhisa tindlela tinwana leti nga onhaka switsongo timfanelo leti ku vulavuriwaka hi tona. Eka endlelo ku fanele ku tekeriwa enhlokweni xilaveko xa s 33 na minkoka leyi nga kona ya Vumbiwa hi ku tekela enhlokweni tanihi laha Muavanyisi wa le Canada a vuleke hi kona leswaku, ntirho wa khoto a hi ku kumbetela vutlharhi bya ku hlawula ku endliwa ka tipholisi leti endliwaka hi vaendli va milawu?